ດາວໂຫຼດ App CRI-FM93 ລະບົບ IOS
ດາວໂຫຼດ App CRI-FM93 ລະບົບ Android
ຕາມຂ່າວCRI: ທ່ານຫວ່າງເວີນປີ່ນ,ໂຄສົົກກະຊວງການຕ່າງປະເທດຈີນກ່າວວ່າ,ຫວ່າງກ່ອນນີ້ບໍ່ດົນ, ສະມັດຊາໃຫຍ່ອົງການສະຫະປະຊາຊາດຄັ້ງທີ 76 ໄດ້ຮັບຮອງ “ມະຕິກ່ຽວກັບການບໍ່ຕິດຕັ້ງອາວຸດຢູ່ນອກອະວະກາດກ່ອນໝູ່”ດ້ວຍການລົງຄະແນນສຽງເຫັນດີສ່ວນຫຼາຍຈາກຄະນະກຳມະການທີ1ຫຼື ຄະນະກຳມະການຫຼຸດອາວຸດແລະຄວາມໝັ້ນຄົງສະມັດຊາໃຫຍ່ອົງການສະຫະປະຊາຊາດ. ຢູ່ໃນວັກຕົ້ນຂອງມະຕິດັ່ງກ່າວໄດ້ກ່າວເນັ້ນວ່າ: ຄວນບັນລຸສົນທິສັນຍາວ່າດ້ວຍການປ້ອງກັນບໍ່ໃຫ້ເກີດມີການຊ່ວງເສັງກຳລັງອາວຸດໃນອະວະກາດ, ດ້ວຍຄວາມພະຍາຍາມຮ່ວມກັນສ້າງປະຊາຄົມຮ່ວມຊາຕາກຳຂອງມວນມະນຸດ. ນີ້ເປັນປີທີ 5 ລຽນຕິດທີ່ສະມັດຊາໃຫຍ່ອົງການສະຫະປະຊາຊາດໄດ້ນຳເອົາແນວຄວາມຄິດວ່າດ້ວຍ “ປະຊາຄົມຊາຕາກຳຂອງມວນມະນຸດ” ເຂົ້າໃນມະຕິດັ່ງກ່າວ, ເຊິ່ງສະແດງໃຫ້ເຫັນວ່າ: ແນວຄວາມຄິດ “ປະຊາຄົມຮ່ວມຊາຕາກຳຂອງມວນມະນຸດ” ໄດ້ຮັບການສະໜັບສະໜູນຈາກປະຊາຄົມໂລກ.
ກ່ຽວກັບເລື່ອງທີ່ອາເມຣິກາເຄີຍໄດ້ຂັດຂວາງບໍ່ໃຫ້ນຳເອົາແນວຄວາມຄິດ “ປະຊາຄົມຮ່ວມຊາຕາກຳຂອງມວນມະນຸດ” ເຂົ້າໃນມະຕິດັ່ງກ່າວຫຼາຍເທື່ອແລ້ວນັ້ນ, ທ່ານຫວ່າງເວີນປີ່ນກ່າວວ່າ: ສິ່ງທີ່
ໜ້າເສຍດາຍແມ່ນ, ອາເມຣິກາແລະບາງປະເທດບໍ່ໄດ້ພິຈາລະນາເຖິງຮູບຖານຈິດສຳນຶກ, ດ້ານໜຶ່ງກ່າວວ່າບັນດາປະເທດມີຊາຕາກຳຮ່ວມກັນ, ແຕວ່າອີກດ້ານໜຶ່ງບໍ່ເອົາຫົວຊານຳຄວາມຮຽກຮ້ອງຢ່າງຮ່ວມກັນຂອງປະຊາຄົມໂລກ, ຕັ້ງໃຈທຳລາຍຄວາມສາມັກຄີ, ເພີ່ມຄວາມເປັນປໍລະປັກກັນ, ຄວາມຈິງໄດ້ພິສູດໃຫ້ເຫັນຢ່າງເຕັມສ່ວນວ່າ: ການກະທຳແບບເຈົ້າອຳນາດທີ່ຂາດຄວາມຮັບຜິດຊອບແລະ 2 ມາດຕະຖານຂອງອາເມຣິກາ, ຈະຖືກປະເທດສະມາຊິກອົງການສະຫະປະຊາຊາດສ່ວນຫຼາຍຄັດຄ້ານຢ່າງເດັດດ່ຽວແນ່ນອນ.